**הרכבת התחתית של מילאנו** (באיטלקית: **Metropolitana di Milan**) היא מערכת רכבת תחתית להסעת המונים הפועלת במילאנו העיר השנייה בגודלה באיטליה. המערכת המופעלת על ידי חברת "Azienda Trasporti Milanesi" מורכבת מארבעה קווים המזוהים על ידי מספרים וצבעים שונים, עם אורך כולל של 96.8 ק"מ על 106 תחנות הנמצאות בעיקר מתחת לאדמה. בכל יום חול עוברים בתחנה בממוצע כ־1.4 מיליוני נוסעים.

פרישת מערכת הרכבת התחתית מאפשרת גישה לכל אזורי העיר מילאנו ולמרבית פרבריה, וכן קישור למערכי התחבורה הנוספים במטרופולין. במסגרת תוכניות הפיתוח של המערכת מתוכננת פתיחתו של קו חדש והארכתם של קווים קיימים, למתן כיסוי רחב יותר של פרברי העיר, וכן מודרניזציה של תחנות המערכת הישנות והתאמתן לסטנדרטים החדשים.

סקירה
-----

אף על פי שמערכת הרכבת התחתית של מילאנו קטנה יחסית למערכות אחרות באירופה כמו הרכבת התחתית של לונדון והרכבת התחתית של פריז המפעילות קווים רבים ואלפי תחנות, המערכת במילאנו נבנתה בצורה חכמה שאפשרה את פרישתם של ארבעה קווים בלבד על פני שטח עצום.

היסטוריה
--------

התכנונים הראשוניים עבור בניית קווי רכבת תחתית במילאנו החלו עוד בשנת 1914 בעקבות ההצלחה והפופולריות של רשתות תחבורה תת-קרקעית בערים אחרות באירופה כמו לונדון ופריז. בשנת 1938 ניתן האישור הסופי לבניית מערכת של 7 קווים, אך התכנון נפסק בשל מלחמת העולם השנייה ומחסור הכספים החמור שבא בעקבותיה.

שנים רבות מאוחר יותר בשנת 1952 הוצע שוב הפרויקט, אך מכיוון שלממשלה לא היה די כסף להשקיע בפיתוח המערכת הציעה הממשלה לחברת "Azienda Trasporti Milanesi" לבנות את המערכת.

קווים
-----

במערכת הרכבת התחתית של מילאנו פועלים ארבעה קווים:

| קו | תחנות קצה | פתיחה | אורך | חתך | תחנות | אורך רציף |
| --- | --- | --- | --- | --- | --- | --- |
|  | סאסטו פרימו מגאיו (Sesto Primo Maggio) ↔ ראו פיארה (Rho Fiera) | 1964 | 26.9 ק"מ | צר | 38 | 90 מ' |
|  | גאסאייט (Gessate) ↔ אסאגו מילאנופיורי פורום (Assago Milanofiori Forum) | 1969 | 39.4 ק"מ | צר | 35 | 60 מ' |
|  | קומאסינה (Comasina) ↔ סן דונאטו (San Donato) | 1990 | 16.7 ק"מ | צר | 21 | 90 מ' |
|  | ביגנאמי (Bignami) ↔ סן סירו סטודיו (San Siro Stadio) | 2013 | 12.9 ק"מ | צר | 19 | 60 מ' |
|

תוכניות פיתוח
-------------

מפה המציגה את המערכת כולל כל ההרחבות והקו המתוכנן.
### הרחבת קווים קיימים

כל קווי הרכבת התחתית הקיימים נמצאים בשנים האחרונות בתהליכי שיפוץ והרחבה משמעותיים.

ישנן תוכניות להאריך את ארבעת קווי הרכבת הקיימים כדי ליצור קישוריות טובה יותר בין הרכבת התחתית לבין שאר אמצעי התחבורה הציבורית במילאנו וסביבותיה. תוכניות אלה כוללת הארכה של הקו M1 ב-4 קילומטרים וחמש תחנות נוספות. הפרויקט כיום בשלבי עבודה מתקדמים. קו M2 יורחב ב-18 קילומטרים ובתשע תחנות. קו M3 יורחב ב-23 קילומטרים ועשר תחנות. וקו M5 אשר הרחבתו היא הפרויקט הגדול ביותר יוארך בשמונה עשרה קילומטרים ושש עשרה תחנות חדשות יתווספו למסלולו.

### קו הרכבת M4

קו M4 נפתח בשנת 2022 בקטע שבין נמל התעופה לינאטה לתחנת הרכבת דטאו. בעתיד יורחב הקו.

קישורים חיצוניים
----------------

ויקישיתוף מדיה וקבצים בנושא **הרכבת התחתית של מילאנו** בוויקישיתוף
* אתר האינטרנט הרשמי של הרכבת התחתית של מילאנו

הערות שוליים
------------

1. ↑  מידע על המערכת באתר הרכבת התחתית של מילאנו
2. ↑  כתבה על המערכת (באיטלקית)
3. ↑  מידע על ההרחבות באתר הרכבת התחתית של מילאנו, ‏8 באפריל 2019

| רכבות תחתיות במדינות האיחוד האירופי  |
| --- |
| 

|  |
| --- |
| אמסטרדם • אתונה • בודפשט • בוקרשט • בילבאו • בריסל • ברלין • ברצלונה • ברשה • גלאזגו • ג'נובה • הלסינקי • המבורג • וינה • ולנסיה • ורשה • טולוז • טורינו • טיין אנד וויר • לונדון • ליון • ליל • ליסבון • מדריד • מילאנו • מינכן • מלגה • מרסיי • נאפולי • נירנברג • סביליה • סופיה • סטוקהולם • סלוניקי (*בבנייה*) • סן סבסטיאן • פורטו • פלמה דה מיורקה • פראג • פריז • פרנקפורט • קופנהגן • קטניה • רוטרדם • רומא • רן |

 |